
PARLAMENTUL ROMÂNIEI

CAMERA DEPUTAŢILOR

    Comisia pentru drepturile omului, culte                 Bucureşti,  10.03.2009                                                       

    şi problemele minorităţilor naţionale 
             Nr.  25/160                                                                                                                                                                                  
BIROUL PERMANENT

AL

CAMEREI DEPUTAŢILOR

Vă înaintăm alăturat RAPORTUL asupra propunerii legislative privind construirea unor case parohiale, trimisă spre dezbatere în fond, cu adresa nr. PL-X  78  din 11 februarie 2009,  înregistrată sub nr.25/160 din 12 februarie 2009. 

                           În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE                             
                  SECRETAR                                             

                    Nicolae Păun                                                          Sergiu Andon



PARLAMENTUL ROMÂNIEI

CAMERA DEPUTAŢILOR

	COMISIA PENTRU drepturile              Bucureşti,  10 martie 2009
omului, culte  Şi  PROBLEMELE 

minoritĂŢilor  naŢionale                Nr.  Pl-x  78/2009                                                                                                             
          


RAPORT
               asupra propunerii legislative privind construirea unor case parohiale

În conformitate cu prevederile art. 95 din Regulamentul Camerei Deputaţilor, republicat, Comisia pentru  drepturile  omului, culte  şi  problemele  minorităţilor  naţionale  a fost sesizată spre dezbatere  în fond, cu propunerea legislativă privind construirea unor case parohiale, trimisă spre dezbatere în fond, cu adresa nr. Pl-x  78  din 11 februarie 2009,  înregistrată sub nr.25/160 din 12 februarie 2009. 

Senatul, în calitate de primă Cameră sesizată, a respins propunerea legislativă  în şedinţa din 4 februarie 2009. 
Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, republicat, cu  referire  la prevederile art. 75  din Constituţia României, republicată.
Comisia juridică, de disciplină şi imunităţi  a avizat negativ propunerea legislativă, conform avizului nr.Pl - x 78 din 03.03.2009.
Comisia pentru administraţie publică, amenajarea teritoriului şi echilibru ecologic a avizat negativ propunerea legislativă, prin avizul nr.26/220 din 26 februarie 2009.

Comisia pentru buget, finanţe şi bănci a avizat negativ propunerea legislativă, conform avizului nr.22/100/5.03.2009.
Consiliul Legislativ, cu avizul nr.859 din 21.07.2008, avizează favorabil propunerea legislativă. 

Guvernul, prin punctul de vedere înaintat cu adresa nr.2735 din 30.10.2008, nu susţine adoptarea iniţiativei legislative. 
Propunerea legislativă supusă dezbaterii are ca obiect  de reglementare iniţierea unui Program naţional pentru construirea unor case parohiale, în perioada 2009-2012, urmând ca aceste construcţii să fie realizate după un proiect tip, aprobat de Ministerul Culturii, Cultelor şi Patrimoniului Naţional, pe terenuri puse la dispoziţie de consiliile locale. Casele parohiale, astfel construite, vor intra în domeniul public al unităţilor administrative-teritoriale şi vor fi închiriate preoţilor care nu au locuinţă proprietate personală în localitatea respectivă.

 În conformitate cu prevederile art.61 din Regulamentul Camerei Deputaţilor, republicat, membrii   comisiei au examinat propunerea legislativă, în şedinţa din 10 martie 2009.
La lucrări a participat, în calitate de invitat, dl Stefan Ioniţă, Director în Ministerul Culturii, Cultelor şi Patrimoniului Naţional.
La dezbaterea acestei propuneri legislative, din totalul de 12 membri  ai Comisiei au fost prezenţi  10 deputaţi.

În urma examinării  iniţiativei legislative, a avizelor sus-menţionate şi a punctelor de vedere exprimate de membrii comisiei şi de către invitat, s-a hotărât, cu unanimitate de voturi,  să se propună Plenului Camerei Deputaţilor respingerea propunerii legislative privind construirea unor case parohiale,  având în vedere că iniţiatorii nu precizează care sunt sursele de finanţare ale programului, modalităţile în care se va acorda folosinţa terenurilor, regimul juridic al construcţiilor, precum şi al terenurilor aferente. 
În raport cu obiectul şi conţinutul său, proiectul de lege face parte din categoria legilor ordinare.          

                  PREŞEDINTE,                                                    SECRETAR ,   
                  Nicolae PĂUN                                                    Sergiu ANDON                                                                                        

               Întocmit :

               Consilier   Onesia Babeş                

